OpenLLM-France/wikimedia huggingface dataset:
# Jaime Suárez Quemain

Jaime Suárez Quemain (San Salvador, 1949 – 1980) poeta eta kazetari salvadortarra izan zen.
Carlota Quemain eta 1925-1927 artean Erdialdeko Amerikako eta El Salvadorreko boxeo txapelduna izan zen Alex C. Suarezen semea, "La Cebolla Púrpura" literatur taldeko kidea izan zen, non David Hernandez idazleak parte hartzen zuen. Era berean, La Crónica egunkariko erredakzio burua izan zen. Antzerkian ere ibili zen.
1970eko hamarkadan, San Salvadorko erdiguneko Bella Napoles kafetegira joaten zen, poeta eta idazle gazteen biltokia zena. Toki honetatik, 1980ko uztailaren 11n, Suarez eta Julio Najarro erreportari grafikoa metrailetaz armaturiko ezezagun talde batek bortizki atera zituen. Matxetez hil zituzten, eta euren gorpuak Antigua Cuscatláneko zabortegi batean utzi zituzten, non hurrengo egunean aurkitu zituzten.

## Idazlanak

* Desde la crisis donde el canto llora, 1973.
* Un disparo colectivo, poesía, edición póstuma. San Salvador, 1980.
* El discreto encanto del matrimonio, teatro, 1980.

## Kanpo estekak

* Datuak: Q5925381
# Schafik Hándal

Jorge Schafik Hándal Hándal (ʃa'fik 'xan.dal ahoskatua; Usulután, El Salvador, 1930ko urriaren 14a - San Salvador, 2006ko urtarrilaren 24a) El Salvadorreko politikaria izan zen, arabiar jatorriko migratzaileen semea. Guillermo Manuel Ungo eta Agustín Farabundo Martírekin batera El Salvadorreko ezkerreko lider garrantzitsua izan zen.
FMLNren iraultza gidatu zuen Komandantzia Orokorreko bosti kideetako bat izan zen, "Comandante Simón" ezizenarekin. 1973tik 1994ra El Salvadorreko Alderdi Komunistaren Idazkari Orokorra izan zen, 1995an FMLNn guztiz txertatu zen alderdia.
1997tik 2006ra legebiltzarkidea izan zen.

## Kanpo estekak

* Datuak: Q537580
* Multimedia: Schafik Handal / Q537580
# Agustín Farabundo Martí

Agustin Farabundo Marti Rodriguez (Teotepeque, El Salvador, 1893ko maiatzaren 5a – San Salvador, 1932ko otsailaren 1a) politikari komunista salvadortarra izan zen.

## Biografia
### Gaztaroa

Farabundo Martík, Santa Cecilia de Santa Tecla eskolan ibili ondoren Zuzenbidea ikasi zuen Salvadorko Unibertsitatean. 1920an Guatemalara kanporatu zuten Jorge Meléndezen gobernuaren aurkako borroka sustatu izanagatik. Erbestean egonik, 1925 urtean Erdialdeko Amerikako Alderdi Komunista sortu zuen.

### Antolakuntzetan partehartzea

Urte horretan El Salvadorrera itzuli zen Gurutze Gorriaren ordezkari bezala eta Langile Salvadortarren Lurralde Federazioaren antolakuntzan aritu zen. Atxilotua eta herrialdetik bidalia izan zen hainbat alditan, baina antolakuntza eta propagandan lanean jarraitu zuen II. Internazionaleko ordezkari bezala. 1928an Ameriketako Estatu Batuetara bidaiatu zuen Amerikako Liga Antinperialistarekin bat egiteko. Hauek Nikaraguara bidali zuten non Augusto César Sandinoren idazkari bezala lanean aritu zen.

### El Salvadorko Alderdi Komunistan militantzia

El Salvadorko Alderdi Komunistako (PCS gaztelaniazko sigletatik, 1930. urtean sortua) kide izan zen El Salvador nazioarteko krisi ekonomikoa jasaten ari zela. Arturo Araujo presidentea boteretik botata iritsi zen Maximiliano Hernéndez Martínez jenerala agintera. 1932ko urtarrileko hauteskundeetan parte hartu zuen PCSek, baina hurrengo egunetan iruzurra salatu zuen. PCSko buruek herri altxamendu bat prestatzen hasi ziren gobernu martinistaren aurka. Farabundo Marti atxilotua izan zen 1932ko urtarrilaren 19an San Salvadorko San Miguelito auzoko etxe batean ikasle batzuekin zegoela (Alfonso Luna eta Mario Zapata). Altxamendua 1932ko urtarrilaren 22an hasi eta mendebaldean zehar hedatu zen. Nekazariak kuartel batzuen agintearekin egitea lortu zuten, baina ez zeuden ondo armaturik eta ez zuten plan zehatzik ere ez. Altxamendua zapaldua izan zen Martinez presidentearengatik, errepresio oso gogorrarekin, 15.000tik 30.000ra hildako egon zirelarik (inoiz ez da hilketaren zifra zehatzik ezagutu).
Marti, Luna eta Zapata kideekin batera epaitu eta heriotza zigorra ezarri ondoren, 1932ko otsailaren 1ean fusilatuak izan ziren. Beste hainbat lider erail zituzten, hala nola Feliciano Ama (Izalcoko lider indigena) edo Francisco Sanchez (Juayuako altxamendua zuzendu zuena).

## Ondarea

El Salvadorko ezkertiarrek Farabundoren irudia, egon diren gobernu militarren aurkako erresistentziako ikurtzat hartzen dute. 1980ean gerrilen antolakuntzako aliantzari (gaur egun alderdi politiko bat bilakatu da, 2009ko hauteskundeak irabazi dituelarik) bere izena eman zitzaion, Nazio Askapenerako Farabundo Martí Frontea (gaztelaniazko FMLN siglez ezagunagoa). El Salvadorko Gerra Zibila (1980-1992) FMLNko parte bilakatu den talderik garrantzitsuenak ere haren izena zeraman: Farabundo Martí Askatasunerako Herri Indarra. 1972an, Jorge Arias Gomez historialariak Farabundo Marti: esbozo biografico izeneko liburua argitaratu zuen, haren bizitzari buruzko xehetasun ugari eman zituena.

## Kanpo loturak

* Datuak: Q472486
* Multimedia: Farabundo Martí / Q472486
# Anibal Echeverria

Anibal Echeverria (1988ko abuztuaren 14a) Salvadorko futbolaria da, United Premier Soccer Leagueko Western Nevada FC Coyotes taldean jokatzen duena.

## Karrera

Echeverriak 2008an unibertsitateko futbolean jokatu zuen Feather River College-n, non taldeari CCCAA North Region kanporaketetara igotzen lagundu zion.
Echeverriak areto futboleko talde ugarirekin jokatu du, Sacramento Surge, San Francisco Stompers, Phenomenos FC eta Turlock Express barne. United Soccer League-ko Reno 1868 FC taldearekin sinatu zuen 2017ko otsailaren 9an.

### Nazioartekoa

Echeverriak El Salvadorko areto futboleko selekzio nazionala ordezkatu du 2015eko Aretoko Munduko Kopako selekzioan.

## Erreferentziak

* ↑ Azteca FC | Success Stories. .

## Kanpo estekak

* Datuak: Q29046239
# Wilfredo Iraheta

Wilfredo Iraheta Sanabria (Sensuntepeque, El Salvador, 1967ko otsailaren 22a) atzelari gisa jokatu zuen erretiratutako futbolaria da.
Gaur egun politikaria da.

## Klubaren ibilbidea

Iraheta bere herriko kaleetan hasi zen futbolean jokatzen eta 15 urterekin Sesuntepeque bigarren mailako taldean sartu zen. 20 urterekin Chalatenango-k fitxatu zuen eta gero Atlético Marte taldean jokatu zuen . 1994an bere aita hil zuten gerra zibilean eta Águilara joan zen jokatzeko 41 urteko Luis Ramírez Zapata beteranoarekin, gero Luis Ángel Firpo eta FASekin, eta haiekin aktiboki jokatzen amaitu zuen politikan karrera egiteko.
Iraheta atzelari polifazetikoa eta sendoa zen, airean eta aurreketan izandako indarrak berehalako arrakasta lortu zuen, eta selekzioan ere postu bat lortu zuen hainbat alditan. Ia kanpoaldeko postu guztietan jokatu du. 2001ean, nazioarteko zein etxeko futboletik erretiratu zen, karrera zoragarri bati amaiera emanez.

## Nazioarteko ibilbidea

Irahetak El Salvadorren debuta egin zuen 1995eko abenduan UNCAF Nations Cup Costa Ricaren aurkako partida batean eta guztira 37 txapel irabazi ditu, 2 gol sartuz. Bere herrialdea ordezkatu du FIFA Munduko Kopako sailkapeneko 11 partidetan eta 1995 eta 1997ko UNCAF Nazioen Kopetan eta baita 1996ko eta 1998ko CONCACAF Urrezko Kopetan ere.
Bere nazioarteko azken partida 1998ko azaroan Hondurasen aurkako lagunartekoa izan zen.

## Bizitza pertsonala eta erretiroaren ostean

Iraheta Patricia Irahetarekin ezkondu zen eta lau seme-alaba dituzte: William, Maria Jose, Alejandra eta Ximena. 1995az geroztik, Medikuntzan lizentziatua da eta horri esker Doktore ezizena lortu zuen, eta politikan ere sartu da.
2011ko otsailean, Iraheta San Salvadorko alkate izateko hautagaia izan zen.

## Erreferentziak

* ↑ CONCACAF Championship, Gold Cup 1996 - Full Details - RSSSF
* ↑ CONCACAF Championship, Gold Cup 1998 - Full Details - RSSSF
* ↑ Wilfredo Iraheta Sanabria - Political curriculum

## Kanpo estekak

* Player profile - CD FAS
* Datuak: Q8001915
# Karla Avelar

Karla Avelar (El Salvador, 1978ko urtarrilaren 7a) pertsona transgeneroen aldeko salvadortar ekintzailea da. COMCAVIS TRANS elkarteko zuzendari exekutiboa izan zen.
Bizitzan zehar herio-mehatxu ugari jaso ditu eta gainera hainbat alditan erailtzen saiatu dira. Lehenengo hilketa saiakera 1992an izan zen, nerabea baino ez zela, baina erasotzailea armagabetzeko gai izan zen.
2008an pertsona transgeneroak laguntzeko COMCAVIS TRANS laguntza-elkartea sortu zuen.
2013an Giza Eskubideen Batzorde Interamerikarrean LGBTI komunitatearen aurkako gorroto krimenak salatu zituen lehenengo emakume transexuala izan zen.
2017an Martin Ennals sarian finalista izan zen. Sarirako finalista zela jakin zenean, Mara Salvatrucha krimen-erakundeak bere ama bahitu zuen eta hautagaitzatik jasotako dirua eskatu zion.
Jasandako jazarpena dela eta, asiloa eskatu behar izan du beste herrialdetan; Irlandan lehenbizi eta Suitzan ondoren.

## Erreferentziak

* ↑ (Ingelesez) Grillo, Ioan. (2016-12-02). «Salvadoran transgender activist takes stand against violence» UNHCR (Noiz kontsultatua: 2020-11-24).
* ↑ (Ingelesez) Nunez, Alanna. (2015-02-10). «How One Trans Sex Worker Is Hoping to Make Life Safer in El Salvador» Cosmopolitan (Noiz kontsultatua: 2020-11-24).
* ↑ (Gaztelaniaz) Abarca, Blanca. (2017-10-20). «Otorgan refugio en Irlanda a Karla Avelar, activista salvadoreña de comunidad LGTBI» La Prensa Gráfica (Noiz kontsultatua: 2020-11-24).
* ↑ (Gaztelaniaz) «"Llegar a otro país es solo inicio del calvario", dice Karla Avelar, refugiada trans salvadoreña» La Prensa Gráfica 2019-07-05 (Noiz kontsultatua: 2020-11-24).
* Datuak: Q87075411
* Multimedia: Karla Avelar / Q87075411
# María de Baratta

María Mendoza de Baratta (San Salvador, El Salvador, 1890eko otsailaren 27a – 1978ko ekainaren 10a) konpositorea, piano-jotzailea, musikologoa eta folklorista salvadorarra izan zen. Yara Maya izena erabiltzen zuen izengoiti gisa, amona indigenaren omenez. Salvadorko folklorearen lehen ikerlaritzat hartzen da. Salcotitanen museo bat dago bere omenez.

## Biografia

San Salvadorren jaio zen, José Ángel Mendoza doktorearen eta María García de Mendoza pianista ezagunaren alaba izan zen.

### Musikari ibilbidea

Bere ama izan zen lehen irakaslea, eta, gainera, solfeoko eskolak jaso zituen Agustín Solórzanorekin. Kontserbatorio Nazionalean Maria Zimmerman eta Antonio Gianoliren jarraitu zuen prestakuntza. Beste irakasle batzuk Juan Aberle, Vicente de Arrillaga, Alfredo Villalba eta Antonio Yianilli izan ziren. 1926 eta 1938 bitartean, Maríak karrera garrantzitsua izan zuen Amerikako eta Europako kontserbatorio eta arte-areto nagusietan. El Salvador ordezkatu zuen hainbat kongresu amerikanistatan eta folkloreari buruz. El Salvadorreko Ateneoan, Salvadoreña Historia Akademian eta Emakume Amerikarren Batasunean parte hartu zuen. 1962an Emakume Amerikar izendatu zuten (New York).
1926tik 1938ra bitartean, Amerikako eta Europako kontserbatorioetan eta arte-aretoetan piano-kontzertuak eman zituen.

### Lanak

Bertako gaiei buruzko 14 musika-lan eta 25 estilizazio folkloriko konposatu zituen. Horietako batzuk baino ez ziren argitaratu. Horien artean, honako hauek nabarmentzen dira:"Canto al Sol", "Ofrenda de la Elegida", "Los Tecomatillos", "Nahualismo", "El Teocalli" (ballet), "Procesión Hierática", "Danza del Incienso", "El Cancionero de la jarra verde" eta bere "Cuzcatlán Típico" (1951). Argitalpen hau, "Cuzcatlant tipico", Salvadorreko herri indigena batzuetako musikaren idatzizko eta argazki-erregistro lehenenetariko eta zehatzenetako bat da.

## Erreferentziak

* 1 2 3 María de Baratta | MUSEO DE LA PALABRA Y LA IMAGEN. (Noiz kontsultatua: 2021-08-31).
* ↑ Un museo para Yara Mara. .
* ↑ Baratta, María de. (1951). Cuzcatlán típico : ensayo sobre etnofonía de El Salvador : folklore, folkwisa y folkway. Primera parte. (Noiz kontsultatua: 2021-08-31).
* Datuak: Q12326347
# Maddelin Brizuela

Maddelin Vanessa Brizuela Arévalo (San Salvador, 1980ko ekainaren 17a – La Paz, Bolivia, 2018ko uztailaren 23a) Salvadorreko politikaria izan zen, eta El Salvadorko enbaxadore kargua izan zuen Boliviako Estatu Plurinazionalean.

## Biografia

Maddelin Brizuela FMLNko kidea izan zen. Herri Indigenen eskubideen, emakumeen, adinekoen, ezinduen eta baztertutako sektoreen aldeko aktibista nabarmena izan zen. Bolivian enbaxadore lana egin zuen 2016tik 2018ko uztailaren 23ra arte. Horrez gain, gobernu delegatua izan zen FILAC-en aurrean, Iberoamerikan eragina duen entitatea. Hil zenean, Evo Morales presidenteak bere ekarpena nabarmendu zuen, hala ere, gatazka diplomatikoa piztu zuen ustezko osasun arreta eskasagatik.

## Sariak eta Aitortzak

* Fondo para el Desarrollo de los Pueblos Indígenas de América Latina y el Caribe-k (FILAC) bere izena duen beka bat sortu zuen.

## Erreferentziak

* ↑ Press, Europa. (2018-07-24). «Fallece la embajadora de El Salvador en Bolivia, Maddelin Brizuela» www.notimerica.com (Noiz kontsultatua: 2022-04-23).
* 1 2 (Gaztelaniaz) «FILAC otorgó a Chúmilkaj Curruchiche Nicho la beca “Maddelin Brizuela ”» Fondo para el desarrollo de los pueblos indigenas FILAC 2019-04-17 (Noiz kontsultatua: 2022-04-23).
* ↑ (Gaztelaniaz) Times, El Salvador. «Fallece la embajadora de El Salvador en Bolivia, Maddelin Brizuela» El Salvador Times (Noiz kontsultatua: 2022-04-23).
* ↑ (Gaztelaniaz) «Maddelin Brizuela Archives» El Comercio (Noiz kontsultatua: 2022-04-23).

## Kanpo estekak

* Datuak: Q55754372
# Langwiesko biaduktoa

Langiweseko biaduktoa (alemanez: Langwieser Viadukt) burdinbide bakarra garraiatzen duen hormigoi armatuzko trenbide-zubi bat da, Plessur ibaiaren gainetik, Langwiesen, Garubünden, Suitza.
Herman Schürchek diseinatu zuen eta 1912 eat 1914 artean eraiki zuen Eduard Züblinek Chur-Arosa burdinbidea bertatik igaro zedin. Eraiki zenean, hormigoi armatuzko munduko lehen burdinbide zubia izan zen 100 metro baino zabalagoa zen begi batekin, baita horrelako tamaina zuen hormigoizko zubi bakarra.
Gaur egun Burdinbide erretikoaren jabetzakoa da, eta konpainia horrek duen zubirik luzeena ere bada. Suitzak babestutako ondare izendatu du, hormigoi armatuaren erabilera aitzindaria dela eta.

## Kanpo estekak

* Datuak: Q657639
* Multimedia: Langwieser Viadukt / Q657639
# Mataputxa

Mataputxa, matxopeta, mataputxeta edo arrantaborta euskal arrantzaleek arrantzontzietan erabiltzen duten makila edo mazoa da. Arrainei, bereziki handiei (atuna, legatza...) buruan eman eta hiltzeko erabiltzen da.
Gipuzkoako kostaldeko herri batzuetan, metaforikoki, egoskorkeriaren sinbolo da, hala nola zokor-mazoa, "mataputxa baino egoskorrago izatea" esamoldean.

## Erreferentziak

* ↑ «OEH - Bilaketa - arrantaborta» www.euskaltzaindia.eus (Noiz kontsultatua: 2025-01-26).
* ↑ «Orioko hitzak eta esamoldeak» Orioko Udala (Noiz kontsultatua: 2025-01-26).
* ↑ Antigoaleko Hiztegia. (2017-11-16). «Mataputxa, mataputxeta -» Zarautzguka.eus (Noiz kontsultatua: 2025-01-26).

## Kanpo estekak

* Datuak: Q131903755
# Ehun mendien lehiaketa

Ehun mendien lehiaketa Euskal Mendizaleen Federazioak 1914tik antolatzen duen egiaztagiria da, mendizale baten goi maila errekonozitzeko balio duena.

## Ezaugarriak

Ehun mendien egiaztagiria lortzeko araudia oso erraza da eta 100 urtean ez da ia aldatu. Arau garrantzitsuenak lau dira:
* 100 mendi ezberdin igo behar dira, 5-10 urte bitarteko epean.
* Egunean bakarra igo daiteke asko jota; eta urtean 20 gehienez.
* Mendi-tontorrera heltzean, zure klubeko txartela laga behar duzu gailurreko postontzian, zure datuekin.
* Federatuta egon behar zara.
Dagoeneko lau mila mendizale baino gehiago izan dira errekonozimendu hau lortu dutenak. Adibidez, 2019ko agirien artean 4309. mendizalea Amaia Ibargutxi Caballero da, eta 4314. mendizalea Garlos Barbadillo Aiala.

## Zenbait irabazle

* Euskal Herriko mendien mapa interaktiboa Gorria:<500; Laranja:500-1000; Urdina: 1000-1500; Berdea: 1500-2000; Morea:>2500Zelai Amenabarro (1985)
* Mikel Arrizabalaga (1957)
* Antonio Ferrer Bolart (1900-1976)
* Adolfo Leibar Axpe (1922-2016)
* Gerardo López de Gereñu (1904-1992)
* Luis Peña Basurto (1909-1990)
* Raimunda Royo (1900-?)
* Asier Sarasua Aranberri (1969)
* Pedro Udaondo (1934-2007)
* Esteban Calle Iturrino  (1892-1977)
* Iñigo Ramirez de Okariz Telleria
* Reyes Corcostegui Villar
* Miren Barrenetxea Ayesta
* Rafael Bartolomé Resano
* Luciano Ruiz Torres
* Jon Ajuria Fisure
* Miren Fatima Malaxetxebarria Nebreda
* Mikel Arrizabalaga
* Adolfo Leibar Axpe
* Raimunda Royo
* Asier Sarasua Aranberri
* Pedro Udaondo

## Erreferentziak

* ↑ Iametza. «Raimunda Royo» www.bestekaleak.eus (Noiz kontsultatua: 2021-01-09).
* ↑ Ortega, Hektor. «Bilbaopedia - Raimunda Royo» www.bilbaopedia.info (Noiz kontsultatua: 2021-01-09).
* ↑ Estornes, Blog De Cesar. (2014-07-16). «BLOG DE CESAR ESTORNES de HISTORIA Y DEPORTES: LAS PRIMERAS MONTAÑERAS DEL CLUB DEPORTIVO DE BILBAO» BLOG DE CESAR ESTORNES de HISTORIA Y DEPORTES (Noiz kontsultatua: 2021-01-09).
* ↑ (Gaztelaniaz) ITURRIZA, Antxon. (2005-06-17). «Pioneras del montañismo vasco» www.euskonews.com (Noiz kontsultatua: 2021-01-09).
* ↑ Sarasua, Asier. «100 mendien lehiaketa» Eibar.ORG | Eibarko peoria (Noiz kontsultatua: 2021-01-09).
* ↑ (Gaztelaniaz) Reglamento para el Concurso de 100 Montañas. Club Deportivo Eibar. Club Deportivo Eibar.
* ↑ ZiRaNet. (2019). «Bazkideen zerrenda EHUN MENDIETAKO MENDIZALEEN ANAIDIA» emf.eus (Euskal Mendizale Federazioa - Federación Vasca de Montaña) (Noiz kontsultatua: 2021-01-09).
* ↑ Ugarte, Uxer. (2021). «Euskal Herriko mendien mapa(Iturria: wikidata)» query.wikidata.org (Noiz kontsultatua: 2021-03-15).

## Ikus, gainera

* Euskal Herriko alpinismoaren historia
* Antxon Bandres
* Antonio Ferrer

## Kanpo estekak

* Ehun mendietako erronka bete duten mendizale batzuk, Wikidatan daudenak
* Euskal Herriko mendien katalogoa. Euskal Mendizale Federazioa. 2009ko apirila
* Euskal Mendizale Federazioa. Ehun mendien lehiaketa
* Datuak: Q104764299
# Jane Dee Hull

Jane Dee Hull (Jane Dee Bowersock bezala jaioa; Kansas City, Misuri, 1935eko abuztuaren 8a - Phoenix, Arizona, 2020ko apirilaren 16a) estatubatuar maistra eta politikaria izan zen, Arizona estatuko gobernadorea 1997tik 2003ra.

## Bizitza
### Lehen urteak eta hezkuntza

Jane Dee Bowersock Kansas Cityn jaio zen, Misurin, 1935eko abuztuaren 8an. Justin Bowersock The Kansas City Star egunkariko editorearen eta Mildred Swensonen alaba da. Hull Kansasko Unibertsitatean graduatu zen batxilergoa eginez. Oinarrizko hezkuntzako irakaslea izan zen Kansas Cityn. 1962an Arizonara joan zen bizitzera, lehenengo Nacion Navajo indiar erreserban bizi izan zen eta gero Phoenixera joan zen bizitzera.

### Ibilbide politikoa

Formalki hautetsia izan zen Arizonako lehen gobernadorea izan zen, eta estatu horretako bigarren gobernadorea Rose Mofforden ondoren.
1997an Fife Symington gobernadoreak dimisioa eman ondoren lortu zuen gobernadore kargua. Ondoren, hauteskundeak irabazi zituen, eta karguan egon zen 2003ra arte.

### Heriotza

Arrazoi naturalengatik hil zen bere etxean, 84 urte zituela, 2020ko apirilaren 16an, Terry senarra hil eta ordu batzuetara.

## Bizitza pertsonala

Jane Hull Terry Hull Obstetrarekin ezkondu zen 1954an, eta lau seme-alaba izan zituzten.

## Aintzatespenak

* Oinarrizko Eskola bat ohoratu zioten, Chandlerren, Arizonan.

## Erreferentziak

* 1 2 Exgobernadora de Arizona Jane Hull muere a los 84 años. 17 de abril de 2020.
* ↑ Purdum, Todd S.. (4 de septiembre de 1997). Arizona Governor Convicted Of Fraud and Will Step Down. .
* ↑ «Ex gobernadora de Arizona Jane Hull muere a los 84 años» Telemundo Phoenix/Tucson.
* ↑ Reinhart, Mary K.. «Former Arizona Gov. Jane Dee Hull and her husband die within hours of each other» Azcentral.

## Kanpo estekak

* National Governors Association
* Biografia
* Datuak: Q264297
* Multimedia: Jane Dee Hull / Q264297
# Wikiloc

Wikiloc 2006an sortutako doako GPS bidezko ibilbide webgunea da; ibilbide horiek Internetetik deskargatzeko erabiltzaile gisan erregistratzea beste baldintzarik ez da bete behar. Jordi L. Ramot kataluniarrak sortu zuen.
Euskal Herrian mendizaletasunak duen zaletasun handiaren ondorioz, webguneak erabilpen eta hedapen handia lortu du.

## Erreferentziak

* ↑ Igor Leturia Azkarate. (2020-10-16). «Mendian ez galtzeko app-etan ez galtzeko» Sarean .eus (Noiz kontsultatua: 2020-11-04).

## Ikus, gainera

* Ehun mendien lehiaketa

## Kanpo estekak

* Wikiloc webgunearen euskarazko ataria.
* Datuak: Q17560861
* Multimedia: Wikiloc / Q17560861
# Zeharkaldi

Zeharkaldia, nazioartean ere trekking izenez ezaguna, gehienetan egun zenbaitetan zehar naturan ibilaldiak eta akanpadak barne hartzen dituen jarduera-multzoa da. Ezustekoak ekiditeko planifikatu beharreko jarduera da. Horrela, ibilaldia bera, lo egiteko lekuak, janaria eta materiala (jantziak, motxila, oinetakoak) aurretik zehaztu eta prestatzea komeni da.
* Ibilaldia zirkularra izan daiteke edo puntu batetik bestera doana.
* Non lo egin: aterpez aterpe egin daiteke ibilaldia edo bibaka egin mendian.
* Janaria: Aterpez aterpe egiten bada zeharkaldia, gosaria eta afaria han bertan har daiteke.
* Materialari dagokionez, hau izan daiteke zerrenda ohiko bat:
** Motxila
** Lo-zakua
** Mendiko botak
** Bi kamiseta
** Elastiko tekniko bat (polarra)
** Zira
** Txandala edo galtza erosoak
** Galtzerdi-pare bat
** Eskularruak
** Txanoa
** Plastikozko kapa bat
** Eguzki-krema
** Eguzki-betaurrekoak
** Ezpainak babesteko krema
** Labana
** Kantinplora
** Esku-argi txikia
** Eskuoihal txikia edo sukaldean mahaia lehortzeko erabiltzen ditugun zapiren bat
** Bi poltsa handi, plastikozkoak
Urtaroa zein den beste material batzuk sartuko dira motxilan: prakamotzak, bisera, edo kamiseta tiranteduna. Gainera, zeharkaldia zer-nolako zailtasuna izango duen, material espezifikoa ere beharrezkoa izango da, pioleta, kranpoiak eta sokak esaterako.
Motxila betetzeko orduan azkenean hartuko duen pisua ere kontuan hartu behar da.

## Galeria

* Gorbeiako Natura Parketik trekking egiten
* Gorbeiako Natura Parketik trekking egiten
* Gorbeiako Natura Parketik trekking egiten
* Trekking Four Girls mendian
* Hochplatte mendian

## Ikus, gainera

* Bidezidor kirol
* Mendi-ibili
* Ehun mendien lehiaketa

## Kanpo estekak

* Datuak: Q455550
* Multimedia: Camping / Q455550
# Pygmalion et Galathée

Pygmalion et Galathée Georges Méliès zinemagilearen film mutua da, 1898. urtekoa. Georges Méliès eta Jehanne d'Alcy aktoreek antzeztu zuten.

## Aktoreak

* Georges Méliès
* Jehanne d'Alcy

## Erreferentziak

* ↑ Philippe Rège. Encyclopedia of French Film Directors, Volume 1
* ↑ Pygmalion and Galatea

## Kanpo estekak

* imdb.com
* Datuak: Q4362441
# Santa Claus (1898ko filma)

Santa Claus George Albert Smith zinemagilearen film mutua da, 1898. urtekoa. Laura Bayley, Harold Smith eta Dorothy Smith aktoreek antzeztu zuten.

## Aktoreak

* Laura Bayley
* Harold Smith
* Dorothy Smith

## Erreferentziak

* ↑ Santa Claus
* ↑ Mark Voger. Holly Jolly

## Kanpo estekak

* imdb.com
* Datuak: Q3281244
# Casimiro Moreda

Casimiro Moreda García Tizón (Aranjuez, 1962ko urriaren 29a) txirrindulari espainiar ohia da, profesionala 1985 eta 1992 artean.
Ibilbidean 5 garaipen lortu zituen, nabarmenenak 1989ko Euskal Herriko Itzuliko etapa bat eta urte bereko Masferrer garaikurra izan ziren.

## Palmaresa

1984 (amateur)
* Nafarroako Itzuliko Puntukako sailkapena
1986
* 4. Espainiako errepideko txirrindularitza txapelketan
1988
* Murtziako Itzuliko etapa 1
* Kantabriako Itzuliko etapa 1
* 2. Samianigoko Klasikoan
1989
* Masferrer garaikurra
* Euskal Herriko Itzuliko etapa 1
* Midi Libreko etapa 1
* 3. Nafarroako Sari Nagusian
* 3. Espainiako errepideko txirrindularitza txapelketan
* 3. Getxoko Zirkuituan
* 7. Udaberriko Klasikoan

## Sailkapen orokorra Itzuli Handietan

| Lasterketa | 1985 | 1986 | 1987 | 1988 | 1989 | 1990 | 1991 | 1992 |
| Italiako Giroa | - | - | - | - | - | 148. | 109. | - |
| Frantziako Tourra | - | - | - | - | - | - | - | - |
| Espainiako Vuelta | - | - | - | 49. | 121. | 97. | - | 113. |
-: Ez zuen parte hartu UT: Utzi, ez zuen amaitu

## Kanpo estekak

* Casimiro Moreda - ProCyclingStats
* Casimiro Moreda - Sitiodeciclismo.net
* Datuak: Q8342028